তারপর ভেবে দেখলাম, বড়ো হয়েছিস; নিজের জীবনটাকে নিয়ে কী করবি সে ব্যাপারে সিদ্ধান্তটা তোর নিজেরই হওয়া উচিৎ। ও জায়গাটায় অন্যের হুকুমদারী চালানো ঠিক নয়। সেইসঙ্গে, আমার এই মিশনটার ব্যাপারে যে ডেডিকেশনের কথা তোর চিঠিতে প্রকাশ পেয়েছে সেটা যদি সত্যি সত্যি তোর ভেতরে থেকে থাকে তাহলে কাজটাও তুই ভালো করেই করবি বলে আশা করা যায়। কাজেই আমি আমার মত বদলেছি। তুই ফিরে আয়। অনেক কাজ পড়ে আছে এখানে। যে স্বপ্নগুলো আমি দেখি সেগুলোকে বাস্তবে রূপ দিতে গেলে তোর মত মানুষজনের দরকার হবে আমার। আমার ভরসা আছে তুই পারবি। একসময় তুই আমার ছাত্র ছিলি। আজ তুই অনেক বড়ো হয়ে গেছিস, বুঝলি? আর ছাত্র নয়। কাঁধে কাঁধ দিয়ে কাজ করবার মতো শক্তি হয়েছে তোর এই আমার বিশ্বাস। আমি অপেক্ষা করবো। ভালো থাকিস,